google/wiki40b huggingface dataset:
भ्रंश (भूविज्ञान)

भूपटल के भौगोलिक प्लेटें दबाव या तनाव के कारण संतुलन की अवस्था में नहीं रहती। जब भी प्लेटों में खिंचाव अधिक बढ़ जाता है, अथवा शिलाओं पर दोनों पार्श्व से पड़ा दबाव उनकी सहन शक्ति के बाहर होता है, तब शिलाएँ अनके प्रभाव से विस्थापित हो जाती हैं अथवा टूट जाती हैं। एक ओर की शिलाएँ दूसरी ओर की शिलाओं की अपेक्षा नीचे या ऊपर चली जाती हैं। इसे ही भ्रंश (Fault) कहते हैं।

परिचय एवं महत्व

क्षेत्र भौतिकी में भ्रंशों का विशेष महत्व है। भ्रंशों के परिणामस्वरूप कभी-कभी नीचे छिपे खनिज भंडार सतह पर आ जाते हैं। नीचे छिपे बहुत से कोयले के स्तरों का इसी प्रकार पता लगा है। इसके विपरीत कभी कभी अपरदन के कारण विगोपित भंडार नष्ट भी हो जाते हैं। सोपानभ्रंशों में जलप्रवाह से बड़े बड़े प्रपातों की रचना होती हैं, जिनसे विद्युत् उत्पन्न की जाती है। बहुत से भ्रंश समतल झरनों के उद्गम स्थान भी हैं, आभ्यंतरिक जल इनके द्वारा ही सतह पर आता है।
क्षेत्र में भ्रंशों का पता लगाना भूविज्ञानी के लिये कोई दुरूह कार्य नहीं है। भ्रंश के स्थान पर की शिलाएँ चिकनी होती हैं। ऐसा प्रतीत होता है मानों उनपर पॉलिश की गई हो। इसके अतिरिक्त स्तरों का अचानक लुप्त हो जाना, या एक ही से स्तरों का दो बार मिलना, भ्रंश सकोणश्म (ब्रैशिया) की उपस्थिति आदि भ्रंशों को पहचानने के अन्य साधक चिन्ह हैं। पर केवल कोई भूविज्ञानी ही इन चिन्हों का उचित अर्थनिर्णय कर सकता है, क्योंकि कभी कभी विभिन्न रचनाओं में समान चिन्ह दिखाई देते हैं।

प्रकार

वह समतल, जिसपर से शिलाएँ टूटती हैं, भ्रंश समतल कहलाता है। भ्रंश समतल ऊर्ध्वाधर न होकर एक ओर को झुका रहता है। ऊर्ध्वाधर समतल से भ्रंश समतल का जितना झुकाव होता है, वह उसका उन्नमन (hade) कहलाता है। भ्रंश समतल और क्षैतिज समतल के बीच का कोण भ्रंश का नमन (dip) कहलाता है। भ्रंश के प्रभाव में शिलाओं का विस्थापन होता है। लंबवत् विस्थापन को ऊर्ध्वाधर विस्थापन तथा क्षैतिज दिशा में विस्थापन को क्षैतिज विस्थापन कहते हैं। भ्रंश के परिणमस्वरूप जो भाग अपेक्षाकृत ऊपर रहता है, उसे उत्क्षेप कहते हैं तथा जो भाग अपेक्षाकृत नीचे आता है वह अध:क्षेप कहलाता है।
भ्रंश कई प्रकार के होते हैं। उनमें से मुख्य नीचे दिए गए हैं: वह भ्रंश, जिसमें एक ओर की शिलाएँ अपने मूल स्थान से अपेक्षाकृत नीचे की ओर चली जाती हैं, अनुक्रम भ्रंश कहलाता है। इसके विपरीत कभी कभी एक ओर की शिलाएँ मूल स्थान से ऊपर की ओर चढ़ जाती हैं। इसे उत्क्रमभ्रंश कहते हैं।
यदि भ्रंश के प्रभाव में शिलाओं का विस्थापन नमन दिशा की ओर होता है, अर्थात् नमन दिशा के समांतर होता है, तो इसे नमन भ्रंश तथा नमन से लंब दिशा में होने पर उसे अनुदैर्ध्यभ्रंश की संज्ञा दी जाती है। पर यदि भ्रंश न तो नमन दिशा की और और न नमन से लंब दिशा के अनुकूल हो, तो इसे तिरछा य तिर्यक् भ्रंश कहते हैं। कभी कभी शिलाओं में एक के बाद दूसरा, फिर तीसरा, इस प्रकार कई भ्रंश होते हैं। यदि इन भ्रंशों के उन्नमन की दिशा एक ही ओर को होती हैं, तो सीढ़ी (सोपान) के आकार की रचना बन जाती है। इन भ्रंशों को सोपानभ्रंश नाम दिया गया है। यदि दो भ्रंशों का उन्नमन एक दूसरे की ओर होता है, तो दोनों भ्रंशों के बीच का भाग अपेक्षाकृत नीचे चला जाता है। इसे द्रोणिकाभ्रंश कहते हैं।
इसके विपरीत भ्रंशोत्य (horst) में भ्रंशों का उन्नमन विपरीत दिशा में होता है फलस्वरूप दोनों भ्रंशों के बीच का भाग एक कूटक के समान ऊपर उठा दिखाई पड़ता है।
झ़ोब नदी

नामोत्पत्ति

पश्तो भाषा में "झ़ोब" का अर्थ "रिसता हुआ पानी" होता है। 'झ़ोब' में 'झ़' अक्षर के उच्चारण पर ध्यान दें क्योंकि यह बिना बिन्दु वाले 'झ' से ज़रा भिन्न है। इसका उच्चारण अंग्रेज़ी के 'टेलिविझ़न' शब्द के 'झ़' से मिलता है।

मार्ग व प्रयोग

झ़ोब नदी कान मेहतरज़ई (کان مہترزئی) नामक पहाड़ी शृंखला में त्सारी मेहतराज़ई दर्रे के पास उभरती है और आगे झ़ोब शहर से ४ किमी पश्चिम में गुज़रती है। आगे जाकर यह ख़जूरी कच के पास गोमल नदी में विलय हो जाती है। झ़ोब और गोमल नदियाँ दोनों को उत्तरी बलोचिस्तान में सिंचाई के काम लाया जाता है।
पद्मनाभ बालकृष्ण आचार्य

पद्मनाभ बालकृष्ण आचार्य नागालैण्ड के राज्यपाल वक्कोम पुरुषोतमन के त्यागपत्र देने से रिक्त हुये पद पर नियुक्त राज्यपाल हैं।
वान डी ग्राफ़ जेनरेटर

वान डी ग्राफ़ जेनरेटर (अंग्रेज़ी:Van der Graaf Generator) एक स्थिरवैद्युत जनित्र है जो एक गतिशील पट्टे का उपयोग करते हुए धातु के एक खोखले गोले के ऊपर विद्युत आवेश एकत्र करता है। धातु का यह गोला एक विद्युतरोधी स्तम्भ के ऊपरी भाग पर स्थापित होता है। इस गोले पर आवेश इकट्ठा करके इसका विद्युत विभव बहुत अधिक कर दिया जाता है। इस प्रकार यह उपकरण अति उच्च विभव की अल्प दिष्ट धारा उत्पन्न करता है।
वान डी ग्राफ जेनरेटर उच्च विभवान्तर (जैसे, १० लाख वोल्ट) पैदा करने में प्रयोग होता है। इसका विकास सन 1931 में वैज्ञानिक फान डी ग्राफ (Van de Graff) ने किया था।
इसका उपयोग आवेशित कणों (जैसे प्रोटॉन, आयन, अल्फा कण इत्यादि को त्वरित करने में किया जाता है।

संरचना

वान डी ग्राफ जनित्र में एक विशाल गोलीय धात्वक चालक होता है, जिसकी त्रिज्या 2 से 3 मीटर होती है, जो पृथ्वी की सतह से लगभग 15 मी ऊँचे विद्युतरोधी स्तम्भों पर टिका होता है। इसमें दो घिरनियाँ होती है। ऊपर वाली घिरनी गोलीय चालक के केंद्र पर स्थित होती है तथा नीचे वाली घिरनी को एक मोटर की सहायता से तेजी से घुमाया जाता है। दोनों घिरनियो के ऊपर कुचालक पदार्थ का पट्टा लगा होता है। इस जनित्र में दो कार्बन ब्रुश होते हैं। नीचे वाले कार्बन ब्रुश को फुहार कार्बन ब्रुश व ऊपर वाले कार्बन ब्रुश को संग्राहक कार्बन ब्रुश कहते हैं। नीचे वाले कार्बन ब्रुश का सम्बन्ध उच्च विभव वाले स्रोत से होता है। ऊपर वाले कार्बन ब्रुश का सम्बन्ध गोलीय चालक से होता है। इस सम्पूर्ण उपकरण को एक लोहे की टंकी में बंद कर दिया जाता है ताकि आवेश का क्षरण न हो।

क्रियाविधि

जब नीचे वाली घिरनी को एक मोटर की सहायता से तेजी से घुमाया जाता है, तो घिरनियों पर लिपटा पट्टा घूमने लगता है, जिससे ऊपर वाली घिरनी भी घूमने लगती है।  नीचे वाला कार्बन ब्रुश उच्च विभव वाले स्रोत से धनावेश लेकर पट्टे को देता जाता है। ये धनावेश ऊपर वाले कार्बन ब्रुश द्वारा ग्रहण कर लिया जाता है, परन्तु ऊपर वाले कार्बन ब्रुश का सम्बन्ध गोलीय चालक से होता है। अतः यह सम्पूर्ण आवेश चालक के बाहरी पृष्ठ एक समान रूप से फैल जाता है। यह क्रिया लगातार चलती रहती है और चालक गोले का विभव लगातार बढ़ता जाता है। कुछ समय पश्चात्  चालक गोले का विभव 8*10⁶ वोल्ट हो जाता है। इसके बाद और अधिक आवेश देने पर आवेश का वायु में क्षरण होने लगता है।
पिट्सबर्ग पाइरेट्स

पिट्सबर्ग पाइरेट्स, एक प्रसिद्ध बेसबॉल टीम है, जो पिट्सबर्ग में आधारित है। वे मेजर लीग बेसबॉल में खेलते हैं।
गान्धर्व महाविद्यालय

परिचय

गान्धर्व संगीत महाविद्यालय की स्थापना 1901 में पं॰ विष्णु दिगम्बर पलुस्कर द्वारा लाहौर में की गई थी। यह भारत का पहला ऐसा संगीत विद्यालय था, जो जनता के सहयोग और दान-दक्षिणा से संचालित हो रहा था, न कि किसी तरह के राज्य आश्रय के रूप में। यहाँ पर सभी लोगों को संगीत की शिक्षा देने की व्यवस्था की गयी थी। उन दिनों में यह बहुत कठिन था कि ऐसा कोई संगीत संस्थान हो, जहां पारम्परिक रूप से शिष्य और गुरु एक ही स्थान पर रह कर संगीत साधना कर सकें, वो भी बिना राज्य सहायता के। इसीलिए दिगम्बर जी द्वारा बहुत सी संगीत प्रस्तुतियां दी जाती थीं, ताकि विद्यालय के काम काज में कोई बाधा न आए।
वर्ष 1931 में पंडितजी ने अपने सभी शिष्यों के साथ अहमदाबाद में एक गोष्ठी की और इस प्रकार गान्धर्व संगीत महाविद्यालय मंडल की स्थापना का मार्ग प्रशस्त हुआ, जिसकी कार्यकारी परिषद् और अन्य सदस्यों को चुनाव के माध्यम से पद दिया जाता था। इतना ही नहीं, उनके सभी शिष्यों ने देश के विभिन्न भागों में अपने संगीत विद्यालय स्थापित किये और उन्हें गन्धर्व संगीत मंडल से संबद्ध कर लिया। 1931 में ही पंडित जी की मृत्यु हो गयी, जिससे सारे विद्यालयों को संचालित करने का काम इस गन्धर्व संगीत मंडल का हो गया।
भारत में संगीत की शिक्षा को समरूपता देने और संगठित करने के लिए इस मंडल ने कार्य करना प्रारंभ कर दिया। मंडल द्वारा संगीत से जुड़े पाठय़क्रमों को निर्मित किया गया। इसमें सभी केंद्र के विद्यार्थियों को एक ही तरह की शिक्षा और परीक्षा से गुजरना होता था। इस प्रकार 1950 तक गन्धर्व संगीत मंडल से जुड़े 50 से भी ज्यादा विद्यालय तत्कालीन लगभग सभी प्रेसीडेंसी में खोले जा चुके थे। 1946 में इसे सरकार द्वारा सोसाइटी के रूप में रजिस्टर किया गया, जिससे इसकी ख्याति और भी बढ़ गई।

गान्धर्व संगीत महाविद्यालय, दिल्ली

दिल्ली के गान्धर्व संगीत महाविद्यालय की स्थापना 1939 में ग्वालियर घराने के संगीतज्ञ पद्मश्री विनयचन्द्र मुद्गल द्वारा की गयी। पहले यह कनॉट प्लेस के प्रेम हाउस में संचालित होता था। इसी की एक शाखा के रूप में यह कमला नगर में दिल्ली विश्वविद्यालय के पास भी संचालित होने लगा। 1972 में इसे इसके वर्तमान स्थान दिल्ली के आईटीओ के पास दीनदयाल उपाध्याय मार्ग पर स्थानांतरित कर दिया गया और कमला नगर वाला केंद्र अलग से चतुरंग संगीत संस्थान के रूप में कार्य करने लगा। आज भी मुद्गल परिवार के मधुप मुद्गल इसके प्रमुख के रूप कार्य करते हैं। दिल्ली का गान्धर्व महाविद्यालय संगीत के क्षेत्र में अपना एक अलग मुकाम रखता है। यह प्रतिवर्ष विष्णु दिगम्बर उत्सव का भी आयोजन करता है।
एयरलाइन्स (टीवी धारावाहिक)

कथानक

यह कहानी एक आत्मविश्वासी महिला, अनान्या रावत की है जो विमान चालक के रूप में अपना करियर बनाती है और अपने साथी, आकाश सलूजा के साथ अपने जीवन व सपनों के साथ उड़ान भरती है।
गॉल्जीकाय

कोशिका के कोशिकाद्रव्य में केन्द्रक के समीप कुछ थैलीनुमा कोशिकांग (organelle) पाए जाते हैं, इन्हें गॉल्जी काय या गॉल्जी बॉडी (Golgi bodies) या गॉल्जी उपकरण (Golgi apparatus) कहते हैं। कामिल्लो गॉल्जी इटली का एक तंत्रिकावैज्ञानिक था, जिसने श्वेत उलूक (Barn Owl) की तंत्रकोशिकाओं में इसका पता लगाया, जो उसके नाम से ही विख्यात है। 
इसकी आकृति चपटी होती है तथा ये एक के बाद एक समानान्तर रूप में स्थिर रहे हैं। गॉल्जीबाडी का निर्माण कुछ थैलीनुमा सिस्टर्नी, कुछ छोटे-छोटे वेसिकल एवं कुछ बड़े-बड़े वैकुओल से मिलकर होता है। यह कोशिका के अन्दर स्रावित पदार्थ के संग्रह एवं परिवहन में सहायता करता है।

परिचय

अंडों में माइटोकॉण्ड्रिया और गॉल्जी काय अंडपीतनिर्माण में योग देते हैं। स्परमाटिड के स्परमाटोज़ोऑन में परिणत होते समय गॉल्जी काय ऐक्रोसोम बनाता है, जिसके द्वारा संसेचन में वह अंडे से जुट जाता है। माइटोकॉण्ड्रिया से स्परमाटिड का नेबेनकेर्न (Nebenkern) बनता है और जिन जंतुओं में मध्यखंड होता है उनमें मध्यखंड का एक बड़ा भाग। ग्रंथि की कोशिकाओं में स्रावी पदार्थ को उत्पन्न और परिपक्व करने में माइटोकॉण्ड्रिया और गॉल्जी काय सम्मिलित हैं।
इलेक्ट्रान सूक्ष्मदर्शी से फोटो लेने पर पता चलता है कि प्रत्येक माइटोकॉण्ड्रिया बाहर से एक दोहरी झिल्ली से घिरा होता है और उसके भीतर कई झिल्लियाँ होती हैं जो एक ओर से दूसरी ओर तक पहुँचती हैं या अधूरी ही रह जाती हैं। गॉल्जी काय में कुछ धानियाँ (Vacuoles) होती हैं, जो झिल्लीमय लैमेला (membranous lamellae) से कुछ कुछ घिरी होती हैं। इनसे संबंधित कुछ कणिकाएँ भी होती हैं जो लगभग 400 आं0 के माप की होती हैं। ये सब झिल्लियाँ इलेक्ट्रान सघन होती हैं। कोशिकाद्रव्य स्वयं ही झिल्लियों के तंत्र का बना होता है, परंतु इसमें संदेह नहीं कि इन झिल्लियों के माइटोकॉण्ड्रीय झिल्लियों और गॉल्जी झिल्लियों में कोई विशेष संबंध नहीं होता। ऐसी कोशिकाद्रव्यीय झिल्लियाँ ग्रंथि की कोशिकाओं में अधिक ध्यानाकर्षी अवस्था में पाई जाती हैं। ये अरगैस्टोप्लाज्म कही जाती हैं। ये झिल्लियाँ दोहरी होती हैं और इनपर जगह जगह छोटी छोटी कणिकाएँ सटी होती हैं।
कुछ विद्वानों की यह भी धारणा है कि गॉल्जी काय कोई विशेष कोशिकांग (Organelle) नहीं है। यह माइटोकॉण्ड्रिया का ही एक विशेष रूप है अथवा केवल धानी के रूपपरिवर्तन से बनता है अथवा केवल एक कृत्रिम द्रव्य है, इस संबंध में विद्वानों में अब भी मतभेद है।
Goli apertura of fugtion
Golgi apertura me CELLsecretion
लाउ द्वीपसमूह

लाउ द्वीपसमूह (Lau archipelago, Lau group) प्रशांत महासागर के दक्षिणी भाग में स्थित फ़िजी देश का एक द्वीपसमूह है जो कोरो सागर से पूर्व में स्थित है। प्रशासनिक रूप से यह लाउ प्रान्त में गठित है जो फ़िजी के पूर्वी विभाग में आता है। इसके अधिकतर द्वीप ज्वालामुखीय और ऊँचे हैं लेकिन कुछ दक्षिणी द्वीप कार्बोनेट (मूँगे) के कम ऊँचाई वाले द्वीप हैं।
अमूर्त और ठोस

अमूर्त और ठोस वर्गीकरण है जो यह दर्शाते हैं कि क्या कोई शब्द बिना किसी भौतिक संदर्भक वाले वस्तु को वर्णित करता है या भौतिक संदर्भक वाले वस्तु को। आम तौर पर ये दर्शन और अर्थविज्ञान में प्रयुक्त होते हैं।
ला वीटा न्युओवा

ला वीटा न्युओवा दांते एलीगियरी द्वारा १२९५ में लिखा गया एक मध्यकालीन काव्य है।
सिगरेट

सिगरेट बनाने की मशीन का विकास 1750 से 1800 ईस्वी के बीच हुआ। सिगरेट बनाने की पहली मशीन एक मिनट में लगभग 200 सिगरेट बनाती थी, जब कि आज की एक मशीन एक मिनट में 9000 सिगरेट बना देती है। कम उत्पादन लागत और सिगरेट के उपयोग के विज्ञापनों ने तंबाकू कंपनियों के लिए इस दौरान सिगरेट के बाज़ार और इसकी बिक्री को मजबूत किया। धूमपान से होने वाली बीमारियों को देखते हुए किसी भी तंबाकू कंपनी के खिलाफ पहला मुकद्दमा बीसवीं शताब्दी के उत्तरार्द्ध में दायर किया गया था।
चांग ला

नामार्थ

लद्दाख़ी भाषा व तिब्बती भाषा में "चांग" का अर्थ "उत्तरी" और "ला" का अर्थ "पहाड़ी दर्रा" होता है।
दुश्मन

दुश्मन या शत्रु व्यक्ति या समूह है जो प्रबलता से द्वेषपूर्ण या भयपूर्वक के रूप में सत्यापित किया जाता है। दुश्मन की अवधारणा को व्यक्तियों और समुदायों दोनों के लिए बुनियादी माना जाता है। शब्द "दुश्मन" एक विशेष इकाई को खतरे के रूप में नामित करने के सामाजिक कार्य को प्रस्तुत करता है, जिससे उस इकाई के ऊपर गहन भावनात्मक प्रतिक्रिया का आह्वान किया जाता है। दुश्मन होना या होने की स्थिति दुश्मनी या शत्रुता है। 
"दुश्मन" एक प्रबल शब्द है, और "दुश्मन से जुड़ी भावनाओं में क्रोध, घृणा, निराशा, ईर्ष्या, भय, अविश्वास शामिल होगा। राजनीतिक अवधारणा के रूप में, दुश्मन की नफरत, हिंसा, युद्ध से व्यवहार की संभावना है। दुश्मन के विपरीत दोस्त या सहयोगी होता है। क्योंकि "दुश्मन" शब्द विनम्र समाज में उपयोग करने के लिए थोड़ा झगड़ालू और सैन्यवादी है, अनौपचारिक विकल्प अक्सर उपयोग किए जाते हैं।
तंत्रिका विज्ञान

तंत्रिका विज्ञान (Neuroscience) तन्त्रिका तन्त्र के वैज्ञानिक अध्ययन को कहते हैं। पारम्परिक रूप से यह जीवविज्ञान की शाखा माना जाता था लेकिन अब रसायन शास्त्र, संज्ञान शास्त्र, कम्प्यूटर विज्ञान, अभियान्त्रिकी, भाषाविज्ञान, गणित, आयुर्विज्ञान, आनुवंशिकी और अन्य सम्बन्धित विषयों (जैसे कि दर्शनशास्त्र, भौतिकी और मनोविज्ञान) के अंतर्विषयक सहयोग द्वारा परिभाषित है। तंत्रिका जीवविज्ञान (neurobiology) और तंत्रिका विज्ञान (neuroscience) को अक्सर एक ही अर्थ वाला माना जाता है हालाँकि यह सम्भव है कि भविष्य में जीवों से बाहर भी तंत्रिका व्यवस्था बनाई जा सके और उस सन्दर्भ में इन दोनों नामों में अंतर होगा।
मेहरोत्रा खत्री और कौशल

मेहरोत्रा एक खत्री उप जाति या उप नाम है इसका गौत्र कौशल है 
कौशल गौत्र 
हिरण्यभा कौशल ऋषि हैं।
जिनसे कौशल गोत्र आरंभ हुआ, जो की यज्ञवल्क्य ऋषि के शिक्षक थे !
कौशल गौत्र के कुल देवता ,***,बीरा जी है ।
कौशल गौत्र की कुलदेवी ***शिवाय माता है ।
जो भी पंजाबी बिरादरी ,ककड ,मल्होत्रा ,मेहरोत्रा , मेहरा, मरवाहा ,मेहता ,बहल ,खोसला ,बैंस माकन ,कपुर ,कत्याल ,खन्ना, , चानना ,वाही देव ,चोपड़ा ,कवात्रा , त्रेहन, मग्गो ,कुंद्रा , वोहरा , कोछर, बराडा , वधावन, भल्ला ,भटूरे ,सरीन , और सच्चर, वासन आदि खत्री हंस , ऋषि ,और झांजी, संगर, पंजवानी ,तेंजानी ,लबशे,लखनपाल ,मल्हनहंस ब्राह्मण इन जातियों का कौशल गोत्र है ! और इनकी कुलगुरु गद्दी का नाम श्री बीरा जी है ! 
Note:- कुछ क्षेत्रों में कपूर का गौत्र (कौशिक) खन्ना का गौत्र (कौशिक) चोपड़ा का गौत्र (अवलश ) और भल्ला का वत्स भी प्रचलित है कृपया अपने पूर्वज परंपरा के अनुसार चले ।
कुल गुरु परम्परा इस प्रकार है!
कौशल गोत्र के कुल गुरु और गद्दी
गुरु ब्रेह्मलिन १००८ श्री ख़ुशी राम जी मलनहंस कौशल गोत्रीय ! इन से पहले गुरु पूर्वजों का नाम पता नही चल पाया इसके बाद गुरू ब्रह्म लीन श्री 108 निर्मलदास जी मलनहंस कौशल गोत्रीय उसके उपरांत ब्रह्म लीन स्वामी श्री श्री 108 तारा चन्द जी मलनहंस कौशल गोत्रीय ब्रह्म लीन ! स्वामी श्रीश्री १०८ मंघा लाल जी मलनहंस कौशल गोत्रीय ! एवम् ब्रह्म लीन स्वामी श्री रोशन लाल जी मलनहंस कौशल गोत्रिय ब्रह्म लीन पंडित करम चन्द जी मलनहंस कौशल गोत्रिय, ब्रह्मलीन श्री गोकल चंद जी मलनहंस कौशल गोत्रीय ! इस समय इस परिवार में अब नन्द किशोर कौशल गद्दी का परचार और प्रसार कर रहे हैंजो भी पंजाबी ब्राह्मण एवं क्षत्रिय कौशल गोत्र के हैं ये उनकी गद्दी है !
संपर्क करे ! नन्द किशोर कौशल
निवास स्थान :-- 229 /7 नजदीक
पुराना पंजाब खादी आश्रम
पटेल नगर तहसील कैंप
पानीपत ( हरियाणा )
फोन न:-7206117775
🌹आपका सुखद भविष्य मेरा लक्ष्य🌹 
🙏जय श्री बीरा जी 💐 जय शिवाय माता💐
इस जानकारी को आगे शेयर करना भी गुरु गद्दी की ओर अनजान सेवकों की सेवा करना है। ताकि सभी को जानकारी मिले और लोग लाभ प्राप्त कर सकें । ऐसा करके पुण्य के भागी बनें ।
उत्तराखण्ड में परिवहन

उत्तराखंड सड़क 28,508 किमी है। जिसमें 1,328 किलोमीटर राष्ट्रीय राजमार्ग हैं। और 1,543 किलोमीटर प्रांतीय राजमार्ग हैं। राज्य सड़क परिवहन निगम (केएसआरटीसी) राज्य में परिवहन प्रणाली का एक प्रमुख घटक है। जो उत्तराखंड परिवहन निगम के रूप में उत्तराखंड में पुनर्गठित किया गया है। इस निगम ने अपना काम करना 31 अक्टूबर 2003 शुरू किया। और यह अंतरराज्यीय और राष्ट्रीयकृत मार्गों पर सेवाएं प्रदान करता है।
राप्ती अंचल

राप्ती अंचल मध्यपस्चिमान्चल नेपाल में पड़ता है, इस अन्चल में दांग, रोल्पा रूकुम, प्युठान व सल्यान जिले पडते है, भित्री मधेस कहेजाने वाला दांग उपत्यका इसी अंचलमे पड़ता है, इस अंचलकी पुर्वमे लुंबिनी अंचल, उत्तर, पुर्वमे धवलागिरी अंचल व उत्तरमे कर्णाली अंचल पश्चिम में भेरी अंचल व दक्षिण में भारतीय राज्य उत्तरप्रदेश पडताहै।

समाज तथा संस्कृति

राप्ती अंचल की संस्कृति नेपाल के तराई क्षेत्रों से बिलकुल अलग है। यहाँ की वेषभूषा, भाषा तथा पकवान इत्यादि एक जैसे ही हैं। सामान्य खाना चने की दाल, भात, तरकारी, अचार है। इस प्रकार का खाना सुबह एवं रात में दिन में दोनो जून खाया जाता है। खाने में चिवड़ा और चाय का भी चलन है। मांस-मछली तथा अंडा भी खाया जाता है। मुख्य रूप से यहाँ गेहूँ, मकई, कोदो, आलू आदि खाने का का प्रचलन है। कोदो के मादक पदार्थ तोंगबा, छ्याङ, रक्सी आदि का सेवन नेपाल के इस भाग में भाग में बहुत होता है। नेवार समुदाय अपने विशेष किस्म के नेवारी परिकारों का सेवन करते हैं।
यहाँ के सामाजिक जीवन की मान्यता, विश्वास और संस्कृति हिंदू भावना में आधारित धार्मिक सहिष्णुता और जातिगत सहिष्णुता का आपस का अन्योन्याश्रित संबंध यहाँ की अपनी मौलिक संस्कृति है। यहाँ के पर्वों में वैष्णव, शैव, बौद्ध, शाक्त सभ धर्मों का प्रभाव एक दूसरे धर्मावलंबियों पर समान रूप से पड़ा है। यहाँ छुआछुत का भेद न कट्टर रूप में है और न जन्मसंस्कार के आधार पर ही है। शक्तिपीठों में चांडाल और भंगी, चमार, देवपाल और पुजारी के रूप में प्रसिद्ध शक्ति पीठ गुह्येश्वरी देवी, शोभा भागवती के चांडाल तथा भंगी, चमार पुजारियों को प्रस्तुत किया जा सकता है। उपासना की पद्धति और उपासना के प्रतीकों में भी समन्वय स्थापित किया गया है। मूर्तिपूजा और कर्म कांड के विरोध में उत्पन्न बौद्ध धर्म ने नेपाल में स्वयं मूर्तिपूजा और कर्मकांड अपनाया है। बौद्ध पशुपतिनाथ की पूजा आर्यावलोकितेश्वर के रूप में करते हैं और हिंदू मंजुश्री की पूजा सरस्वती के रूप में करते हैं। इस अंचल की यह समन्वयात्मक संस्कृति लिच्छवि काल से अद्यावधि चली आ रही है।

राप्ती अंचल का लोक साहित्य

नेपाली साहित्य में राप्ती अंचल के थारू लोक साहित्य का अपना विशिष्ट स्थान है। खुलेपन की हवा और युग की मांग ने इस थारू लोक साहित्य को भी अपनी लपेट में ले लिया है। यह एक सुखद बात है कि आज राप्ती अंचल में भी समग्र क्रान्ति के मशालवाहक अनेक साहित्यकार हैं, जिनसे भावी अपराजेय और अविन प्रगतिशील नेपाल को बहुत आशाएँ हैं। युगों-युगों की निरक्षरता, अभाव और गरीबी ने थारू लोक जीवन के सत- उसके आनंद और रस को बूंद-बूंद निचोड़ लिया है। राप्ती अंचल के युवा कवि अपनी इस नियति को बदलना चाहते हैं। वे काँटों के बीच ही फिर से फूल की तरह खिलना, मुसकुराना और महक बिखेरना चाहते हैं। एक उदाहरण देखें - "हिला-किंचा में जन्म लेले /कांटा-मूला से लदले-भिले/ जिंदगी भर सुख-दुख को तौर नै हो परवाह /....मूस-मूस मुसकी मूर्ति / हृदय में विकास को कामना/ करती आगे बढ़ाना/ ओहे मधुर-मुस्कान को साथ /....अमिट बनले समाज में / बस-सुवास भालें देवतन में।
यहाँ के प्रमुख समकालीन साहित्यकार हैं गणेश कुमार चौधरी, टेक बहादुर चौधरी, फूलमान चौधरी, रूप मन चौधरी, लक्ष्मण गोचाली और जनार्दन चौधरी आदि।

मुख्य स्थान

१, त्रिभुवननगर २, तुल्सीपुर ३, लमही ४, लिवागं ५, विजुवार ६, प्युठान (खलंगा) ७, मुसीकोट (खलंगा) ८, चैरजाहारी ९, सल्यान (खलंगा)
पाइथन

इतिहास

पाइथन 1980 के दशक के अन्तिम वर्षों डिजाइन की गयी थी।  इसके कार्यान्वयन दिसंबर 1989 में शुरू हुआ।
पाइथन 3.0  एक लंबी अवधि के बाद 3 दिसंबर 2008 को जारी किया गया था।  यह पाइथन 2.x से कम्पेटिबल नहीं था।
जनवरी 1, 2018 से पाइथन 2.7 को 'रिटायर' घोषित कर दिया गया और इसे अब मेन्टेन नहीं किया जाता है।

विशेषताएं

१) सरल : पाइथन एक सरल भाषा है। एक अच्छा पाइथन प्रोग्राम पढ़ने पर लगभग अंग्रेजी पढ़ने जैसा लगता है (लेकिन बहुत सख्त अंग्रेजी !)। पाइथन की यह छद्म-कोड-प्रकृति इसकी सबसे बड़ी शक्तियों में से एक है। 
२) सीखने में आसान : जैसा कि आप देखेंगे , पाइथन सीखने की दृष्टि से बहुत आसान है। 
३) स्वतंत्र और मुक्तस्रोत : पाइथन एक फ्लॉस (फ्री / मुफ्त और ओपन सोर्स सॉफ्टवेयर ) का एक उदाहरण है। 
४) उच्च स्तर की भाषा : 
५) पोर्टेबल: अपने मुक्त-स्रोत प्रकृति के कारण, पाइथन कई प्लेटफार्मों पर उपलब्ध है। आप लिनक्स, विंडोज , लबादा , सोलारिस, ओएस / 2, Amiga , AROS , के रूप में / 400, BeOS , ओएस / 390 , z / ओएस, पाम ओएस, QNX , वीएमएस , पर पाइथन का उपयोग कर सकते हैं।
६) इन्टरप्रीट की जाने वाली भाषा:  सी या सी++ आदि जिस तरह कम्पाइल की जातीं हैं, पाइथन उस तरह कम्पाइल नहीं की जाती। यह इन्टरप्रीटेड भाषा है।
७) उद्देश्योन्मुख (ऑब्जेक्ट ओरिएन्टेड): पाइथन प्रक्रिया-उन्मुख प्रोग्रामिंग के साथ ही ऑब्जेक्ट ओरिएंटेड प्रोग्रामिंग का समर्थन करता है।
८) एक्सटेंसिबल: यदि आप चाहते हैं कि किसी प्रोग्राम का एक भाग बहुत तेजी से चलने वाला हो, तो आप उस भाग को सी में  लिख कर इस लक्ष्य को हासिल कर सकते हैं।
९) व्यापक लाइब्रेरी : पाइथन का मानक लाइब्रेरी वास्तव में बहुत बड़ी है। यह इसकी बहुत बड़ी शक्ति है।
१०) एमबेड्डेबल (embeddable)

पाइथन का उपयोग करने वाले अनुप्रयोग/कंपनियाँ

१) कोरल
२) डी- लिंक
३) ईव -ऑनलाइन
४) गेमिंग
५) हैकिंग
६) MMORPG
७) हनीवेल
८) एचपी
९) औद्योगिक प्रकाश और संगीत
१०) फिलिप्स
११) यूनाइटेड अंतरिक्ष गठबंधन
विकर्ण

ज्यामिति में, किसी बहुभुज या किसी बहुफलक के दो सम्मुख शीर्षो को मिलाने वाले सरल रेखा-खण्ड को विकर्ण (डायगोनल) कहते हैं।
पिद्दी

नामोत्पत्ति

"पिद्दी" शब्द संस्कृत के "पिदिडी" शब्द से उत्पन्न हुआ है जो आरम्भ में एक प्रकार की मुनिया हुआ करती थी।

भारतीय लोकसंस्कृति में

अपने छोटे आकार के लिये कभी-कभी पिद्दी की बच्चों या अन्य निर्बल व्यक्तियों से तुलना की जाती है। यह शब्द मुहावरों में भी प्रयोग होता है। मसलन "क्या पिद्दी, क्या पिद्दी का शोरबा" का प्रयोग उस समय किया जाता है जब किसी तुच्छ या अर्थहीन बात के आधार पर आगे कोई बात करी जा रही हो। यानि जब पिद्दी स्वयं ही इतनी छोटी है तो उसका शोरबा तो बन ही नहीं सकता।
उत्पादन इंजीनियरी

उत्पादन इंजीनियरी (Production engineering), निर्माण प्रौद्योगिकी, इंजीनियरी विज्ञानों तथा प्रबन्धन विज्ञानों का संयोजन है।
मंगल ढ़िल्लों

मंगल ढ़िल्लों हिन्दी एवं पंजाबी फ़िल्मोंं के एक अभिनेता हैं।
समानुपात

गणित में दो चर राशियाँ x तथा y समानुपाती (proportional) कही जाती हैं यदि  का मान नियत (स्थिर/constant) हो। ऐसी स्थिति में कहते हैं कि पहली राशि, दूसरी राशि के समानुपाती है। उदाहरण के लिये, यदि कोई वस्तु नियत वेग से गति कर रही है तो उसके द्वारा तय की गयी दूरी, समय के समानुपाती होगी। 
दो अनुपातों (ratios) की समता को समानुपात (proportionality) कहते हैं। जैसे  एक समानुपात है जिसमें कोई भी पद शून्य नहीं है।

व्युत्क्रमानुपात

यदि दो चर राशियाँ इस प्रकार बदलतीं हैं कि दोनो का गुणनफल सदा नियत (कान्स्टैन्ट) रहता है तो कहते हैं कि वे परस्पर 'व्युत्क्रमानुपाती' (inversely proportional या varying inversely, in inverse variation, or in inverse proportion or reciprocal proportion)) हैं। 
उदाहरण के लिये, किसी निश्चित दूरी को तय करने में लगा समय, चाल के व्युत्क्रमानुपाती होगा। अर्थात चाल जितना ही अधिक होगा, उस दूरी को तय करने में उतना ही कम समय लगेगा।
एप्पेन्ज़लर सेन्नेनहुंड

एप्पेन्ज़लर सेन्नेनहुंड कुत्तो की एक मध्य आकर की व स्विस अल्प के सेन्नेनहुंड तरह के कुत्तो की क्षेत्रीय नसल है। इनका नाम सेन्नेनहुंड, सेन्नेन लोगो के नाम पर पड़ा जो की स्विस अल्पस में गढ़रे हुआ करते थे।
लीलावतीज़ डॉटर्स

लीलावतीज़ डॉटर्स भारतीय महिला वैज्ञानिकों की जीवनियों का एक संकलन है। 2008 में भारतीय विज्ञान अकादमी ने इसे पुस्तक के रूप में प्रकाशित किया था। पुस्तक का सम्पादन रोहिणी गोडबोले और राम रामस्वामी ने किया है।
किताब के सभी निबंध महिला वैज्ञानिकों के जीवन और उनके अनुभव व संघर्षों का वर्णन करते हैं, और यह समझने का प्रयत्न करते हैं कि इन महिलओं ने विज्ञान को अपनी कारकिर्दगी कैसै चुना और बनाए रखा। 
लीलावतीज़ डॉटर्स का शीर्षक बारहवीं सदी के गणितज्ञ भास्कर द्वितीय की बेटी लीलावती, और भास्कर द्वारा रचित उसी नाम के ग्रंथ से प्रेरित है। लीलावती भास्कर और उनकी बेटी के बीच अंकगणित, बीजगणित और ज्यामिति विषयों पर हुई बात-चीत के रूप में हैं।

वर्ण्यविषय

इस संकलन में वनस्पति-विज्ञानिक जानकी अम्माल, भौतिक शास्त्री बी. विजयलक्ष्मी, मौसम विज्ञानी अन्ना मणि, तरल गतिकी विज्ञानी रमा गोविंदराजन, आदि कई महिला वैज्ञानिकों की जीवनियाँ हैं।
बैड़िया

यह नगर व्यापार की द्रस्टी से बहुत प्रसिद्ध है यह नगर खरगोन -सनावद मुख्य मार्ग पर स्थित है सनावद से 17 कि.मी. है ! यहा से रावेरखेदी जाने का रास्ता है जो यहाँ से 11 की। मी . है यह नगर खरगोन से 50 की। मी . है
कार्लटन और यूनाइटेड सीरीज 1999-00

फाइनल श्रृंखला

ऑस्ट्रेलिया ने पाकिस्तान को 2-0 से फाइनल में सर्वश्रेष्ठ तीन सीरीज जीती।
भण्डारिय़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

भण्डारिय़ा उपजिला बांग्लादेश के दक्षिणी भाग में, बरिशाल विभाग के पिरोजपुर जिले में स्थित है।